CELEX: 32018D0386
Language: lt
Date: 1508112000000
Title: 2017 m. spalio 16 d. Tarybos sprendimas (Euratomas) 2018/386, kuriuo pritariama tam, kad Europos Komisija Europos atominės energijos bendrijos vardu sudarytų Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Kirgizijos Respublikos partnerystę, protokolą, kuriuo atsižvelgiama į Kroatijos Respublikos įstojimą į Europos Sąjungą

13.3.2018   
            
            
               LT
            
            
               Europos Sąjungos oficialusis leidinys
            
            
               L 69/8
            
         TARYBOS SPRENDIMAS (Euratomas) 2018/386
   2017 m. spalio 16 d.
   kuriuo pritariama tam, kad Europos Komisija Europos atominės energijos bendrijos vardu sudarytų Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Kirgizijos Respublikos partnerystę, protokolą, kuriuo atsižvelgiama į Kroatijos Respublikos įstojimą į Europos Sąjungą
   EUROPOS SĄJUNGOS TARYBA,
   atsižvelgdama į Europos atominės energijos bendrijos steigimo sutartį, ypač į jos 101 straipsnio antrą pastraipą,
   atsižvelgdama į Europos Komisijos rekomendaciją,
   kadangi:
   
               (1)
            
            
               pagal Kroatijos stojimo akto 6 straipsnio 2 dalį dėl Kroatijos Respublikos prisijungimo prie Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Kirgizijos Respublikos partnerystę, (1) (toliau – Susitarimas) turi būti susitarta sudarant Susitarimo protokolą;
            
         
               (2)
            
            
               2012 m. rugsėjo 14 d. Taryba įgaliojo Komisiją pradėti derybas su atitinkamomis trečiosiomis šalimis. Derybos su Kirgizijos Respublika sėkmingai užbaigtos pasikeitus verbalinėmis notomis;
            
         
               (3)
            
            
               dėl klausimų, kurie priklauso Europos atominės energijos bendrijos kompetencijai, protokolo pasirašymui ir sudarymui taikoma atskira procedūra;
            
         
               (4)
            
            
               dėl klausimų, kurie patenka į Europos Sąjungos sutarties ir Sutarties dėl Europos Sąjungos veikimo taikymo sritį, protokolo pasirašymui ir sudarymui taikoma atskira procedūra,
            
         PRIĖMĖ ŠĮ SPRENDIMĄ:
   1 straipsnis
   Pritariama tam, kad Komisija Europos atominės energijos bendrijos vardu sudarytų Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Kirgizijos Respublikos partnerystę, protokolą, kuriuo atsižvelgiama į Kroatijos Respublikos įstojimą į Europos Sąjungą (2).
   2 straipsnis
   Šis sprendimas įsigalioja jo priėmimo dieną.
   
      Priimta Liuksemburge 2017 m. spalio 16 d.
      
         
            Tarybos vardu
         
         
            Pirmininkė
         
         F. MOGHERINI
      
   
   
      (1)  OL L 196, 1999 7 28, p. 48.
   
      (2)  Protokolo tekstas skelbiamas šio Oficialiojo leidinio p. 3 kartu su Sprendimu dėl pasirašymo Sąjungos ir valstybių narių vardu.